| Liunevilispranc. *Lunéville* |
| --- |
|        |
| *Liunevilio rūmų parke* |
|  |
| 

LiunevilisLiunevilis

48°35′22″ š. pl. 06°30′06″ r. ilg.﻿ / ﻿48.58944°š. pl. 6.50167°r. ilg.﻿ / 48.58944; 6.50167﻿ (Liunevilis)Koordinatės: 48°35′22″ š. pl. 06°30′06″ r. ilg.﻿ / ﻿48.58944°š. pl. 6.50167°r. ilg.﻿ / 48.58944; 6.50167﻿ (Liunevilis) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Prancūzijos vėliava Prancūzija |
| **Regionas** | Grand Est |
| **Kantonas** | Liunevilio–1; Liunevilio–2 |
| **Apskritis** | Liunevilio |
| **Departamentas** | Mertas ir Mozelis |
|  |
| **Meras** | Catherine Paillard |
|  |
| **Gyventojų** (2017) | 18 287  |
| **Plotas** | 16,34 km² |
| **Tankumas** (2017) | 1 119 žm./km² |
|  |
| **Pašto kodas** | 54300 |
| **Tinklalapis** |  |
|  **Vikiteka** | Liunevilis |

**Liunevilis** (pranc. *Lunéville*) – miestas rytinės Prancūzijos *Grand Est* (Didžiųjų Rytų) regione. Administraciškai priklauso Merto ir Mozelio departamentui, Liunevilio–1 ir Liunevilio–2 kantonų centras. Išsidėstęs Merto ir Vezuzo upių santakoje.

Istorija
--------

Stanislovo Leščinskio herbas su Lietuvos ir Lenkijos simboliais jo statytoje miesto Šv. Jokūbo bažnyčioje
Nuo XII a. buvo Liunevilio grafų rezidencija, XV a. įėjo į Lotaringijos hercogystės sudėtį. Mieste didelę savo gyvenimo dalį praleido garsus dailininkas Žoržas de La Turas.

Prancūzijos karalius Liudvikas XV Liunevilį perleido savo uošviui Lotaringijos hercogui ir buvusiam Lietuvos–Lenkijos valstybės valdovui Stanislovui Leščinskiui, kuris mieste pastatė rokoko stiliaus Šv. Jokūbo bažnyčią (pranc. *Eglise Saint Jacques*) ir Versalio pavyzdžiu išmūrijo elegantiškus rūmus. 1801 m. vasario 9 d. šiuose rūmuose tarp Prancūzijos ir Austrijos buvo sudaryta taikos sutartis (žiūr.: Liunevilio taika).

1730 m. įkurta Liunevilio fajanso manufaktūra, savo produkcija gana greitai išpopuliarėjusi visoje Europoje. Stanislovo Leščinskio pastangų dėka 1749 m. jai buvo suteiktas *karališkosios* titulas, iškilmėse dalyvavo filosofas Volteras, matematikė Emili diu Šatle ir kt. to laikmečio įžymybės.

Kraštas garsėja ir originalia siuvinėjimo technologija: karoliukų ir blizgių žvynelių raštas prie audinio tvirtinamas specialiu *Liunevilio vąželiu*. 2019 m. tokia rūbų puošimo technologija įtraukta į *Prancūzijos nematerialaus kultūros paveldo sąrašą*.

Miestų partnerystė
------------------

* Suomija Hemeėnkiurė, Suomija
* Vokietija Švetcingenas, Vokietija

Žymūs žmonės
------------

* Nikolia Fransua Danas (1764–1832) – prancūzų dailininkas

Liunevilį garsinantys gaminiai
------------------------------

* Liunevilietiško siuvinėjimo pavyzdys*Liunevilietiško siuvinėjimo* pavyzdys
* Miesto fajanso manufaktūros skulptūrėlėMiesto fajanso manufaktūros skulptūrėlė
* Fajansinis indas karštam šokoladuiFajansinis indas karštam šokoladui
* Fajansinė lėkštė iš LiunevilioFajansinė lėkštė iš Liunevilio

Išnašos
-------

1. ↑  Le Réverbère, 1999 m. gegužė // Edition de l’office de Tourisme de Lunéville: Lunéville Château-mai, 1999
2. ↑  Les savoir-faire du point de Lunéville et de la broderie perlée et pailletée

Šaltiniai
---------

* Miesto internetinė svetainė (fr)
* Turizmas Liunevilyje (fr)